Dityrambi
Yksinpä eivät ne taivaiset tänne
 Koskahan käy.
 Tuskin jo lystikäs Bakko sai luokse,
 Kas eikö Amorkin nauraen juokse,
 Ihana Foibokin eikö jo näy!
       Jo tulee, jo saapuu Olympilais-kansa,
       Niin mökkini täyttäen joukollansa.

 Milläpä kestitsen, taivaiset, teitä, –
 Kuoleva vaan?
 Kuoloton elo mun rintahan’ anna,
 Jupiter, minut Olympohon kanna,
 Siell’ iki iloa ihailemaan!
       Oi poistaos päältäni multainen este,
       Oi tuo’os jo huulillen’ nektarin neste!

 Kaa’ hälle malja, runoilijalle,
 Hebeni, kaa’!
 Silmänsä taivaan kasteella kasta,
 Soaisten Stygiä havaitsemasta,
 Taivaisten joukkohon henkensä saa!
       Jo kuohuu, jo helmivi lähtyet taivaan
       Lepo syömmehen saa, silmä kirkas on aivan.

Samuli S[uomalainen].

Lähde: Suomen Kuvalehti 1.12.1873.

Friedrich Schiller
Runot
Samuli Suomalainen
Suomen Kuvalehti
1873